Behoort, beleef, bely: Saampraat met Nelus Niemandt | wurmblikkie
Behoort, beleef, bely: Saampraat met Nelus Niemandt
Ek skryf hierdie post na aanleiding van Prof Nelus Niemandt se artikel in die Beeld.
Prof Niemandt betoog kortliks die volgende: in plaas van ‘n kerk waarin hul geloof bely, hul geloof dan daarna kan beleef en dan uiteindelik tot die gemeenskap behoort (hierdie is die tradisionele manier van kerkwees in veral die NG Kerk), moet die volgorde omgeswaai word: na ‘n behoort, beleef, bely situasie.
Ek kan nie help om in breë trekke hiermee saam te stem nie. Die eienskappe wat my generasie (X) tipeer, voel ek mos aan my eie bas: ons is nie meer so lojaal aan instansies nie, eerder die ideaal wat agter die instansies lê. (Juis nou die dag weer hieroor gepraat met die Dinsdaggroepie – julle weet wie julle is.) Daarom ook dat ons nie noodwendig onsself aan ‘n kerk vasbind net omdat dit van ons verwag word nie – ons wil sien hoekom ons aan daardie kerk moet behoort. Terwyl ons terselfdertyd ook daarna hunker om te behoort …
Soos sulke dinge maar gaan (hierdie is immers ‘n gesprek) moet ek egter ‘n paar punte uitlig wat ek wil byvoeg of effens wil verander:
In die tradisionele model was daar nou nie juis veel belewing nie. Uitlewing miskien. In die nuwe model voel ek ook dat beleef enbehoort oorvleuel – tot so ‘n mate dat dit op presies dieselfde tyd kan gebeur.
Prof Niemandt raak die punt aan, maar brei nie soveel daarop uit nie: Jesus het eerstens mense verwelkom, en daarna het die geloofsreis posgevat. Waar ander groepe eksklusief was – soos die Qumran gemeenskap – en hoë eise gestel het wat verband gehou het met heiligheid – was die beweging wat rondom Jesus ontstaan het radikaal inklusief. Ten minste, dis die slotsom waartoe ek kom met my gedeeltelike verstaan en lees van die Bybel (en ander tekste). (Nota: en baie, baie meer leeswerk moet ek nog doen! :) )
Die gesprek moet waarskynlik oor meer gaan as net die omkeer van hierdie volgorde. Die kerk gaan waarskynlik ook nie dieselfde lyk as wat dit nou lyk nie. Die fokus kan, myns insiens, nie meer soseer op die instansie val nie. ‘n Organiese verstaan van die kerk – dit kan dalk werk. Nietemin, dis nie nodig om te veel hieroor uit te brei aangesien die voorbrand vir so ‘n gesprek in die SA kerkgemeenskap alreeds besig is om gedoen te word, onder andere deur Prof Niemandt in Nuwe Drome vir Nuwe Werklikhede. (Dis beskikbaar by Loot.co.za vir slegs R82, of by Kalahari.net vir slegs R79. Bargain! Koop dit sommer vir jou hele kerkraad as ‘n middel-van-die-jaar kersgeskenk.)
Daar is een aanhaling in Prof Niemandt se artikel wat my sal bybly, en wat ek heelhartig sal onderskryf; daarmee sluit ek ook dan hierdie deel van die gesprek af:
Mense stel belang om die liefde van Jesus van Nasaret in aksie te sien.
Mag dit in ons kerkwees / liggaam-van-Christus-wees elke dag al hoe meer sigbaar word.
This entry was posted on Maandag, Junie 29th, 2009 at 2:25 nm and is filed under boeke, Jesus, kerkgeskiedenis, NG Kerk.	You can follow any responses to this entry through the RSS 2.0 feed.
4 antwoorde tot Behoort, beleef, bely: Saampraat met Nelus Niemandt
@Niemandt – amen! stadig met die belydenis « die ander kant sê:	Junie 29, 2009 om 3:38 nm	[…] Ronald blog ook in reaksie op Nelus se artikel by Wurmblikkie. […]
hemp protein pulver sê:	Julie 26, 2013 om 2:57 vm	worry about the long term, or not to anticipate troubles,
Marita Kotze sê:	September 3, 2014 om 1:52 nm	Ons storm af op mense wat godsdiensonderrig wil toestop. Ons leer nie onderwysers om met beleefdheid die Christelike standpunt te stel en te verduidelik nie. Onderwysers moet beleef en ordentlik omgaan met leerlinge wat uit verskillende agtegronde kom. Leerkinge mag nie gedwing word om te konformeer in ‘n Christelike skool nie. Ons het onnodig agressiwe reaksie uitgelok. Ons moet dit nie met agressie te beantwoord nie. Ons moet ons gedrag verbeter. Marita Kotze
ดูหนังโป๊ sê:	Desember 16, 2015 om 5:04 vm	Quality content is the important to invite the users to go to see the